《挽张节妇》
明代·黎天祚

介特标巅巘，须眉见壶帷。平生综列传，刻意踵修仪。

琴瑟宜家综，参苓侍饵时。分鸾惊决裂，化鹤喜追随。

比翼于飞急，将雏在抱迟。保孤宁缓死，茕疚苦濒危。

影现神相觌，诗赓泪作词。春花宁了蒂，秋木蠹孤枝。

不化望夫石，谁悬教子机。馀生浮似梦，一死甘如饴。

白综霜飞烈，青山猿啸悲。夜台非寂寞，声彻九天知。

作者简介：黎天祚，原名时昌。东莞人。明神宗万历四年（一五七六）举人，授浙江永康教谕。升福建诏安知县，迁广西新宁知州，晋府长史。民国张其淦《东莞诗录》卷一五有传。